CELEX: 32006D0784
Language: el
Date: 2006-11-14 00:00:00
Title: 2006/784/ΕΚ: Απόφαση της Επιτροπής, της 14ης Νοεμβρίου 2006 , για την έγκριση μεθόδων ταξινόμησης σφαγίων χοίρου στη Γαλλία [κοινοποιηθείσα υπό τον αριθμό Ε(2006) 5400]   (Κείμενο που παρουσιάζει ενδιαφέρον για τον ΕΟΧ)

17.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 318/27
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 14ης Νοεμβρίου 2006
   για την έγκριση μεθόδων ταξινόμησης σφαγίων χοίρου στη Γαλλία
   [κοινοποιηθείσα υπό τον αριθμό Ε(2006) 5400]
   (Το κείμενο στη γαλλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   (2006/784/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 2 παράγραφος 3 του κανονισμού (ΕΟΚ) αριθ. 3220/84 προβλέπει ότι τα σφάγια χοίρων πρέπει να ταξινομούνται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες, οι οποίες βασίζονται σε φυσική μέτρηση ενός ή περισσοτέρων ανατομικών μερών του σφαγίου χοίρου. Η έγκριση των μεθόδων ταξινόμησης εξαρτάται από την τήρηση ανώτατης ανοχής στατιστικού σφάλματος εκτίμησης. Η εν λόγω ανοχή καθορίζεται στο άρθρο 3 παράγραφος 2 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (2).
            
         
               (2)
            
            
               Η απόφαση 97/28/ΕΚ της Επιτροπής (3) προβλέπει την έγκριση μιας βασικής μεθόδου ταξινόμησης σφαγίων χοίρου στη Γαλλία. Δύο άλλες μέθοδοι χρησιμοποιούνται σύμφωνα με τους όρους ισοδυναμίας των αποτελεσμάτων.
            
         
               (3)
            
            
               Λόγω τεχνικών εξελίξεων στο ζωικό κεφάλαιο, η γαλλική κυβέρνηση ζήτησε από την Επιτροπή να επιτρέψει την χρήση νέων μαθηματικών τύπων για τις μεθόδους που χρησιμοποιούνται στο πλαίσιο της απόφασης 97/28/ΕΚ και, συνεπώς, υπέβαλε τα στοιχεία που απαιτεί το άρθρο 3 του κανονισμού (ΕΟΚ) αριθ. 2967/85.
            
         
               (4)
            
            
               Από την εξέταση της αίτησης αυτής, προέκυψε ότι πληρούνται οι όροι έγκρισης των σχετικών μεθόδων ταξινόμησης.
            
         
               (5)
            
            
               Κρίνεται σκόπιμο να μην επιτραπεί καμία τροποποίηση των οργάνων ή των μεθόδων ταξινόμησης παρά μόνο με την έκδοση νέας απόφασης της Επιτροπής βάσει της κτηθείσας πείρας. Για το λόγο αυτό, η παρούσα έγκριση μπορεί να ανακληθεί.
            
         
               (6)
            
            
               Για λόγους σαφήνειας, πρέπει να καταργηθεί η απόφαση 97/28/ΕΚ και να αντικατασταθεί από νέα απόφαση.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται να χρησιμοποιούνται οι ακόλουθες μέθοδοι στη Γαλλία για την ταξινόμηση των σφαγίων χοίρου σύμφωνα με τον κανονισμό (ΕΟΚ) αριθ. 3220/84:
   
               α)
            
            
               το όργανο με την ονομασία Capteur Gras/Maigre-Sydel (CGM) και οι σχετικές μέθοδοι εκτίμησης, που περιγράφονται λεπτομερώς στο μέρος 1 του παραρτήματος·
            
         
               β)
            
            
               το όργανο με την ονομασία CSB Ultra-Meater και οι σχετικές μέθοδοι εκτίμησης, που περιγράφονται λεπτομερώς στο μέρος 2 του παραρτήματος·
            
         
               γ)
            
            
               η χειρωνακτική μέθοδος (ZP) και οι σχετικές μέθοδοι εκτίμησης, που περιγράφονται λεπτομερώς στο μέρος 3 του παραρτήματος.
            
         Η χειρωνακτική μέθοδος (ZP) εφαρμόζεται μόνο σε σφαγεία όπου σφάζονται 200 χοίροι ανά εβδομάδα κατ’ ανώτατο όριο.
   Άρθρο 2
   Κατά παρέκκλιση από τις διατάξεις του άρθρου 2 του κανονισμού (ΕΟΚ) αριθ. 3220/84 στην τυποποιημένη παρουσίαση τα σφάγια χοίρου μπορούν να παρουσιάζονται με τη γλώσσα κατά τη ζύγιση και την ταξινόμηση. Στην περίπτωση αυτή, για να καθοριστούν οι τιμές των σφαγίων χοίρου σε συγκρίσιμη βάση, το μετρηθέν βάρος θερμού σφαγίου μειώνεται κατά 0,5 %.
   Άρθρο 3
   Δεν επιτρέπεται καμία τροποποίηση των οργάνων ή των μεθόδων εκτίμησης.
   Άρθρο 4
   Η απόφαση 97/28/ΕΚ καταργείται.
   Ωστόσο, μέχρι τις 17 Δεκεμβρίου 2006, η Γαλλία μπορεί να συνεχίσει να εφαρμόζει τις μεθόδους ταξινόμησης σφαγίων χοίρου που εγκρίθηκαν κατ’ εφαρμογή της απόφασης 97/28/ΕΚ αντί των μεθόδων που αποτελούν αντικείμενο της παρούσας απόφασης.
   Άρθρο 5
   Η παρούσα απόφαση απευθύνεται στη Γαλλική Δημοκρατία.
   
      Βρυξέλλες, 14 Νοεμβρίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 285 της 25.10.1985, σ. 39. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1197/2006 (ΕΕ L 217 της 8.8.2006, σ. 6).
   
      (3)  ΕΕ L 12 της 15.1.1997, σ. 30. Απόφαση όπως τροποποιήθηκε με την απόφαση 97/473/ΕΚ (ΕΕ L 200 της 29.7.1997, σ. 64).
   
      ΠΑΡΑΡΤΗΜΑ
      ΜΕΘΟΔΟΙ ΤΑΞΙΝΟΜΗΣΗΣ ΣΦΑΓΙΩΝ ΧΟΙΡΟΥ ΣΤΗ ΓΑΛΛΙΑ
      ΜΕΡΟΣ 1
      Capteur Gras/Maigre — Sydel (CGM)
      
                  1.
               
               
                  Τα σφάγια χοίρου ταξινομούνται με το όργανο που ονομάζεται «Capteur Gras/Maigre — Sydel (CGM version 01-A)».
               
            
                  2.
               
               
                  Το όργανο είναι εφοδιασμένο με καθετήρα Sydel υψηλής ευκρίνειας διαμέτρου 8 mm, με φωτοδίοδο εκπομπής υπέρυθρων ακτινών (Honeywell) και δύο φωτοδέκτες (Honeywell). Η απόσταση λειτουργίας κυμαίνεται από 0 μέχρι 95 χιλιοστόμετρα.
                  Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος με τη βοήθεια του ίδιου του οργάνου CGM.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                     
                         = 63,20 – 0,334 G1 – 0,427 G2 + 0,144 M2
                  
                  όπου:
                  
                              
                                 
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              G1
                           
                           
                              =
                           
                           
                              πάχος του λίπους (συμπεριλαμβανομένου του δέρματος), σε χιλιοστόμετρα, το οποίο μετράται σε απόσταση 8 εκατοστόμετρων από τον ραχιαίο άξονα συμμετρίας του σφαγίου, στο ύψος μεταξύ τρίτου και τέταρτου τελευταίου οσφυϊκού σπονδύλου, ακολουθώντας πορεία κάθετη προς το δέρμα,
                           
                        
                              G2
                           
                           
                              =
                           
                           
                              πάχος του λίπους (συμπεριλαμβανομένου του δέρματος), σε χιλιοστόμετρα, το οποίο μετράται σε απόσταση 6 εκατοστόμετρων από τον ραχιαίο άξονα συμμετρίας του σφαγίου, στο ύψος μεταξύ τρίτης και τέταρτης τελευταίας πλευράς, ακολουθώντας πορεία παράλληλη προς τον άξονα αυτό,
                           
                        
                              M2
                           
                           
                              =
                           
                           
                              πάχος του μυός, σε χιλιοστόμετρα, το οποίο μετράται σε απόσταση 6 εκατοστόμετρων από τον άξονα συμμετρίας του σφαγίου, στο ύψος μεταξύ τρίτης και τέταρτης τελευταίας πλευράς, ακολουθώντας πορεία παράλληλη προς τον άξονα αυτό.
                           
                        Ο τύπος ισχύει για τα σφάγια βάρους μεταξύ 45 και 125 χιλιογράμμων.
               
            ΜΕΡΟΣ 2
      CSB Ultra-Meater
      
                  1.
               
               
                  Τα σφάγια χοίρου ταξινομούνται με το όργανο που ονομάζεται «CSB Ultra-Meater version 3.0».
               
            
                  2.
               
               
                  Το όργανο είναι εφοδιασμένο με καθετήρα (Pie Medical) των 3,5 MHz. Η απόσταση λειτουργίας κυμαίνεται μεταξύ 0 και 200 χιλιοστόμετρων.
                  Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος από μία κεντρική μονάδα.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                     
                         = 62,68 – 0,921 G + 0,204 M
                  
                  όπου:
                  
                              
                                 
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              G
                           
                           
                              =
                           
                           
                              πάχος του λίπους (συμπεριλαμβανομένου του δέρματος), σε χιλιοστόμετρα, το οποίο μετράται σε απόσταση 6 εκατοστόμετρων από τον ραχιαίο άξονα συμμετρίας του σφαγίου, στο ύψος μεταξύ δεύτερης και τρίτης τελευταίας πλευράς, ακολουθώντας πορεία κάθετη προς το δέρμα,
                           
                        
                              M
                           
                           
                              =
                           
                           
                              πάχος του μυός, σε χιλιοστόμετρα, το οποίο μετράται σε απόσταση 6 εκατοστόμετρων από τον άξονα συμμετρίας του σφαγίου, στο ύψος μεταξύ δεύτερης και τρίτης τελευταίας πλευράς, ακολουθώντας πορεία κάθετη προς το δέρμα.
                           
                        Ο τύπος ισχύει για τα σφάγια βάρους μεταξύ 45 και 125 χιλιογράμμων.
               
            ΜΕΡΟΣ 3
      Χειρωνακτική μέθοδος (ZP)
      
                  1.
               
               
                  Τα σφάγια χοίρου ταξινομούνται με τη χειρωνακτική μέθοδο (ZP).
               
            
                  2.
               
               
                  Η μέθοδος αυτή εφαρμόζεται με τη βοήθεια μικρού χάρακα και ο προσδιορισμός των πλευρών βασίζεται στην εξίσωση πρόγνωσης. Η αρχή της μεθόδου συνίσταται στη χειρωνακτική μέτρηση του πάχους του λίπους και του πάχους του μυός στη σχισμή.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                     
                         = 55,99 – 0,514 Gf + 0,157 Mf
                  
                  όπου:
                  
                              
                                 
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              Gf
                           
                           
                              =
                           
                           
                              το ορατό στη σχισμή πάχος του λίπους που περιβάλλει τον μέσο γλουτιαίο μυ (glutaeus medius) στο στενότερο σημείο του, σε χιλιοστόμετρα,
                           
                        
                              Mf
                           
                           
                              =
                           
                           
                              το ορατό στη σχισμή πάχος του οσφυϊκού μυός, το οποίο μετράται ως η μικρότερη απόσταση του μετωπιαίου (κρανιακού) άκρου του μέσου γλουτιαίου μυός από το ανώτερο (ραχιαίο) άκρο του σπονδυλικού σωλήνα, σε χιλιοστόμετρα.
                           
                        Ο τύπος ισχύει για τα σφάγια βάρους μεταξύ 45 και 125 χιλιογράμμων.